Onoermis Acuña Velázquez

Onoermis ACUÑA VELÁZQUEZ (naskiĝis  en Contramaestre, Santiago de Cuba - mortis  en Havano) estis kuba esperantisto kaj bibliotekistino. Ŝi eklernis Esperanton en 1995 per koresponda kurso. Dum 15 jaroj ŝi estis sekretariino de la eo-grupo Contramaestre. En 2012 ŝi elektiĝis estrarano pri Kulturo de la Provinca Filio de Kuba Esperanto-Asocio en Santiago de Cuba. Ŝi ankaŭ instruis Esperanton.

Dum 18 jaroj en la movado ŝi laboris por kelkaj aranĝoj kaj ankaŭ prezentis kontribuaĵon dum la Seminario pri Apliko de Esperanto en Scienco kaj Tekniko (SAEST) en 1997; laboris en la Internacia Librofoiro en februaro de la jaro 1998; helpis en la 1-a Infanfestivalo okazinta en Guantánamo; helpis organizi la 2-an Kulturan Festivalon dum novembro (1998, Santiago de Cuba); partoprenis en la 2-a Nacia Instruista Seminario (2004, Santiago de Cuba); kunorganizis Nacian Renkontiĝon en la kampadejo Las Golondrinas (Contramaestre, 2005). En 2013 ŝi translokiĝis al Havano, kie multe laboris por reorganizi la agadon kaj estis elektita prezidanto de la Provinca Filio de KEA.

 Referencoj 

Kategorio:Naskiĝintoj en Kubo
Kategorio:Kubaj esperantistoj‎
Kategorio:Kubaj instruistoj‎
Kategorio:Instruistoj de Esperanto
Kategorio:Bibliotekistoj‎